Daniel Schneidermann
Daniel Schneidermann (Pariġi, 5 ta' April 1958) hu ġurnalist Franċiż u li f'xogħlu jiffoka l-aktar fuq l-analiżi tal-immaġini televiżiva. Hu hu l-aktar attiv f'rubriki fissi (fil-passat fuq Le Monde u attwalment fuq Libération) u kien parti tal-programm televiżiv Arrêt sur images li kien imxandar mill-istazzjon televiżiv Franċiż France 5 sa Ġunju 2007.

Bijografija 

Wara li kien tħarreġ f'Centre de formation des journalistes, Daniel Schneidermann ingħaqad mal-gazzetta Le Monde fl-1981, fejn sentejn wara sar korrispondent għal barra. Fl-1992, hu beda jippubblika rubriki fil-ġurnal fuq it-tema tat-televiżjoni. F'din ir-rubrika huwa kkritika l-mod kif it-televiżjoni tippreżenta l-informazzjoni u kif tinfluwenza lit-telespettaturi, fejn kompla t-tradizzjoni ta' kritika televiżiva li kienet bdiet tletin sena qabel minn kittieba bħal François Mauriac u Morvan Lebesque.

Fl-1995, is-suċċess tar-rubriki miktuba minnu tawh iċ-ċans li joħloq programm ta' kull ġimgħa fuq France 5 bl-isem ta' Arrêt sur images, fejn serva kemm bħala produttur u moderatur. Fl-ewwel sena ta' preżentazzjoni, il-ġurnalista Pascale Clark ikkonduċih miegħu. Il-programm kien jaffronta t-tema tal-immaġini u d-diskussjonijiet televiżivi u, bl-għajnuna ta' diversi ġurnalisti u kronisti, janalizza s-sorsi u s-suċċess tal-użu narrattiv tal-istampa. Il-programm jipprova juża' l-internet għall-għanijiet ta' krìtika personali. Kull xahar, il-persuna responsabbli li jsegwi d-dibatti tat-telespettaturi fuq il-forum tal-internet ta' Arrêt sur images, jiġi fil-programm biex jistaqsi lil Daniel Schneidermann dwar rimarki li l-kontributuri tas-sit bagħtu.

Schneidermann kompla jikteb ir-rubriki tiegħu, li saru ta' kull ġimgħa, fuq Le Monde. F'Ottubru 2003, ġie liċenzjat, wara l-publikazzjoni tal-ktieb tiegħu Le Cauchemar médiatique, fejn iddeplora l-fatt li d-direzzjoni ta' Le Monde ma weġbitx għall-krìtika li rċiviet mill-awturi tal-ktieb La face cachée du Monde. Fl-aħħar artiklu tar-rubrika tiegħu (Une chronique à la mer) esprima s-sorpriża u d-delużjoni tiegħu li kien ġie sanzjonat minn gazzetta li tistqarr lilha nnifisha bħala mudell ta' trasparenza. B'hekk hu sar kronista tal-istampa b'rubrika pubblikata kull nhar ta' Ġimgħa fuq il-gazzetta ta' kuljum Libération, li l-pubblikatur tagħha, Serge July, kien irridìkola fl-1989 fil-ktieb tiegħu Où sont les caméras ? lik Schneiderman talli "biddel in-naħat".

Schneidermann juri wkoll interess għall-analisi tal-internet bħala sors ta' informazzjoni, partikularment fl-iżvilupp tal-bloggs, u tas-sit elettroniku tal-Wikipedija. Fl-2005, ma' David Abiker u Judith Bernard, ħoloq il-Big Bang Blog, fejn fuqu jista' jesprimi ideat li ma jkunx possibli li jsibu spazju fuq ir-rubriki jew fil-programmi televiżi tiegħu, u kif ukol biex jiddefendi lilu nnifsu mill-krìtika li jista' jirċievi.

Biblijografija 

 Tout va très bien, monsieur le ministre, Belfond, 1987, 
 Où sont les caméras ?, Belfond, 1989, 
 Un certain Monsieur Paul, l'affaire Touvier, Fayard, 1989 (ma' Laurent Greilsamer), 
 Les Juges parlent, Fayard, 1992 (ma' Laurent Greilsamer), 
 La Disparue de Sisterane, Fayard, 1992, 
 Arrêts sur images, Fayard, 1994, 
 Anxiety Show, Arléa, 1994, 
 Nos mythologies, Plon, 1995, 
 L'Étrange Procès, Fayard, 1998,  
 Du journalisme après Bourdieu, Fayard, 1999, 
 Les Folies d'Internet, Fayard, 2000, 
 Où vont les juges ?, Fayard, 2002 (ma' Laurent Greilsamer), 
 Le Cauchemar médiatique, Denoël, 2003, 

Daniel Scheidermann ipproduċa dokumentarju: 
 Kosovo, des journalistes dans la guerre ("Kosovo, ġurnalisti fil-gwerra") (Arte, 2000, tul: 90 minuta)

Referenzi

Ħoloq esterni 
 Big Bang Blog – il-blogg ta' Daniel Schneidermann, David Abiker, Judith Bernard u Christine Clerc
 Ciel, j’ai ma notice dans Wikipedia! – Schneidermann jitkellem fil-blogg tiegħu dwar il-Wikipedija
 Arrêt sur Images – sit uffiċjali tal-programm

Nies ħajjin
Twieldu fl-1958
Ġurnalisti Franċiżi